Selle nädala saates:
Oht usuvabadusele Lähis-Idast, kuid sedakorda ootamatust kohast.
Miks ründavad Iisraeli seadusandjad kristlikku evangelismi?
Veel:
Asbury’s tervendatud.
Üks pere tegi 10-tunnise reisi ärkamispaika ja sai ime osaliseks.
Ja:
Misjonäre tulistatakse, relvajõugud võimutsevad tänavail.
Haiitit nimetatakse põrguks maa peal,
mõne meelest võib aga võimas ärkamine selle nuririigi ümber pöörata.
Tere saadet vaatama! Olen Wendy Griffith.
Seaduseelnõuga rünnatakse usuvabadust Iisraelis.
Kaks Knesseti liiget tahavad muuta
usu kuulutamise pööramise eesmärgil kuriteoks.
Peaminister Benjamin Netanyahu ütles, et ei luba eelnõud seadustada.
Chris Mitchell Jeruusalemmast teatab ägenevast vastukajast.
Peaminister Netanyahu säutsus heebrea ja inglise keeles:
Me ei menetle ühtki seadust kristliku kogukonna vastu.
Netanyahu teade leevendas kristlaste hirme,
et kahe valitsusliidu liikme esitatud eelnõu võib saada seaduseks.
Eelnõu ütleb:
Kui keegi veenab teist isikut
otseselt, digitaalselt, otsemeiliga või veebis muutma oma usku,
on ta karistus 1 aastat vanglat,
ja kui isik on alaealine, on ta karistus 2 aastat vanglat.
Eelnõu esitasid Moshe Gafni ja Yaakov Asher
Ühinenud Toorajudamismi Parteist, mis kuulub Netanyahu valitsusliitu.
Kolmapäeval avaldasid nad,
et eelnõu esitati, nagu tavaks, Knesseti koosseisu alul,
ja kuna ses järgus seda ei menetleta, pole praegu vaja sellega tegelda.
Sarnaseid eelnõusid on esitatud üle 20 aasta.
Iisraeli ekspert David Benjamin ütles CBN’i Uudistele,
et eelnõu kohaldamisala tundub äärmiselt lai.
Tegelikult viimse piirini lai.
Mis iganes ütlust mingi usu kasuks
võib ilmselt tõlgendada kui katset kedagi veenda.
Kuhu tõmmata piir?
Eelnõuga karmistataks jõus seadust,
mille kohaselt on kuritegu
kinkida kellelegi midagi väärtuslikku, et veenda teda usku muutma,
samuti pöörata alla 18-aastaseid.
Benjamin lisas, et eelnõu rikuks Iisraeli iseseisvusdeklaratsiooni.
Eelnõude põhieeldus on iseenesest küsitav.
Pole vist vastuvõetav kuulutada lindpriiks inimene,
kes püüab veenda teist võtma omaks mingit mõtet,
olgu usulist või muud.
Mõtte-, süüme- ja väljendusvabadus on demokraatia alussambad igal maal.
Paljud kartsid keeldu mainidagi head sõnumit või oma usku Jeesusesse.
Ehkki eelnõu kehtiks kõikidele uskudele,
hoiatatakse iseäranis kristlaste eest:
’Viimasel ajal on misjoniühingute, peamiselt kristlike,
püüded inimesi usku vahetama veenda hoogustunud.
Mõni arvab, et valitsusliidu koosseisu arvestades võib see seaduseks saada.
Kuid Netanyahu, kes on aastakümneid pooldanud evangeelseid kristlasi,
ei toetaks seda meedet.
Avades aastal 2012 seda tuuleveskit, mille taastasid Hollandi kristlased,
kiitis ta kristlike sionistide panust.
Ma ei usu, et juudiriik ja tänane sionism
olnuksid võimalikud ilma kristliku sionismita.
Arvan, et paljud kristlased,
kes pooldasid juudiriigi taassündi ja juudi rahva kokkutoomist 19. saj.,
tegid juudi sionismi võimalikuks.
Chris Mitchell, CBN’i Uudised, Jeruusalemm
Tänan, Chris!
Kristlaste tagakiusamine kasvab üle maailma.
Täna kannatab üle 300 miljoni kristlase
väga suure või äärmiselt suure tagakiusu all.
Open Doors USA teatab, et mullu suri usu pärast üle 5600 kristlase.
90% neist surmadest toimus Lääne Aafrika riigis Nigeerias.
Surma tõid peamiselt islami äärmusrühmituste rünnakud.
Muidugi on kristlasi usu pärast tapetud algusest peale.
Kirik on sajandeid jäädvustanud lugusid märtritest.
Viimatise kirjutise pealkiri on ’Uus raamat ristiusu märtritest’.
CBN’i Gary Lane vestles hiljuti autor Johnnie Moore’iga
neist vägevaist tunnistustest.
Johnnie, mida võime õppida ristiusu märtrite elust ja kannatustest?
Võime õppida ehk enam omaenda elu kohta kui kellegi teise kogemustest.
Pean silmas, et need on lood, 2000 aastat lugusid, kristlastest,
kelle usk mitte ainult juhtis nende elu, vaid ka maksis neile elu,
ja need lood on ühed uskumatuimad ajaloos.
Nad on sõna otseses mõttes elumuutvad.
Kuid tuleb meeles pidada, et need kangelased pole superkristlased.
Nad on tavakristlased nagu sina ja mina.
Nad lihtsalt elasid ajal ja kohas, olgu 2000 või 2 aastat tagasi,
kus nad pidid tegema tõesti raske valiku,
kas elada Kristusele või maksta ülimat hinda.
Ja olen kindel, et koondasite palju lugusid.
Ehk räägiksite siis ühe, mis on teid enim mõjutanud?
Räägin ühe uue ja ühe vana loo.
On hämmastav lugu Perpetua’st.
See oli ristiusu algpäevil jõukast perest naine, kes suri märtrina.
Ta isa palus ja anus, et ta ütleks usust lahti,
kuid ta otsustas jääda kindlaks.
Ja tegelikult räägivad pealtnägijad,
et surma eel tegi ta kõrge soengu.
Tolleaegses kultuuris väljendas kõrge soeng väärikust,
ja ta tahtis surres näidata tuhandeile verejanulisile vaatajaile,
et nad saavad talt võtta küll elu, kuid mitte väärikust.
Ja ta valmistas end ette Jeesusega kohtumiseks, kui taevasse läheb.
On nii palju imelisi lugusid tugevatest, vägevatest naistest.
Ja üks uuemaist lugudest, mis on minu jaoks mõjusamaid,
on kristlannast, kes teenis Iraagis,
mitte väga ammu, me ju mäletame, umbes 10 aasta eest.
Ja ta andis oma pastorile kirja, pitseeritud kirja,
mis tuli avada vaid juhul, kui ta surma saab.
Ja ta saigi surma, ja see kiri avati,
ja selle kirja sisu oleme avaldanud raamatus.
Arvan, et kui soovid oma ellu ärkamist,
siis lühim tee vaimulikule uuenemisele
on nende imeliste usklike tunnistuse najal.
See on paks raamat, kuid koosneb väikestest lugudest,
ja saate lugeda ühe loo päevas ise või lastele, kui nad on sobivas vanuses.
Arvan, et see muudab elu, ja pastorid, julgustan ka pastoreid,
et ärge mälestage tagakiusatud kirikut vaid üks pühapäev aastas.
Virgutage igal pühapäeval kogudust näitega sellest raamatust.
Mida ootate sellelt raamatult; mida sellest õppida?
Loodan, et see raamat äratab ühe põlvkonna.
USA algpäevil oli paljudes kodudes vaid Piibel ja ’Foxe’i märtrite raamat’.
Need lood on saatnud meid sajandeid,
ja loodan lihtsalt, et need lood ergutavad uut põlvkonda
elama selle usu heaks, mida nad ütlevad end omavat.
See on nagu vaimulik süst käsivarde,
ja veelgi enam: loodan, et kui meie Läänes neid lugusid loeme,
panevad need meid rohkem palvetama
ja rohkem aitama ja toetama ja õppima tagakiusatud kirikult,
sest tõsi ta on, et praegu on halvim aeg kristlaseks olemiseks
paljudes maailma paikades.
Viimasel sajandil on märtreid olnud rohkem kui eelmisel 19 sajandil kokku.
Ja ometi ristikirik kasvab kiiremini kui kunagi varem ajaloos.
Seega on parim aeg just halvimal ajal,
ja saame väga palju õppida, kui võtame kõigest viis minutit päevas,
et lugeda neid lugusid.
Raamatu pealkiri on ’Uus raamat ristiusu märtritest’,
ja seda saab kõikjalt, kus raamatuid müüakse.
Ameerika misjonär, kes rööviti Niger’is Aafrikas kuus aastat tagasi,
on nüüd vaba.
Jeff Woodke röövisid ja vangistasid islamiäärmuslased.
Vabastamisel ütles see kristlasest abitöötaja: Tänan kõigepealt Jumalat!
Ja Jumala järel küllap Niger’i ja USA valitsust ning Prantsusmaad.
Woodke tänas Jumalat kristlaste üleilmsetele palvetele vastamise eest.
Järgnevalt, 11-aastane tüdruk sai ime läbi terveks Asbury ärkamisel.
Ta räägib oma sõnadega, kuidas see juhtus, pärast pausi!
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid õigeks eluks, tähenduse Jumala lapseks olemisele,
rohu negatiivse sisehääle vastu, palvepäeviku oma usu tugevdamiseks
ja väga palju muud.
Jumal on teinud sind kordumatuks!
Sa oled ainus sina kogu inimajaloos!
Sa oled ainus, kes saab täita missiooni,
mille Tema on just sinu jaoks koostanud!
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Tere tagasi saatesse!
Siin USAs püüavad California usuühingud
kohendada ärkamistuld oma osariigis.
1. aprillil ja palmipuudepühal on plaanis 10 evangeelset üritust.
Üldnimi on California Lootus
ja eesmärgiks on tuua kuldne osariik tagasi Jumala juurde.
Lähme vilja lõikama.
See on suur visioon.
Seitse linna Californias ja kolm Baja piirkonnas
loodavad tuua kokku tuhandeid, kes annaksid elu Jeesusele.
See on eesmärk!
Meie võrgustik katab kõik 10 kohta osariigis.
Seitse tegevuspaika on staadionid, kolm aga tuntud kohad,
nagu Sacramento kapitooliumi astmed, San Francisco muul
ja Santa Barbara suur festivalipark.
Ülejäänud on siis staadionid,
kus see toimub samaaegselt palmipuudepühil 1.-2. aprillil.
Mondo, sul on nii palju lootust California kohta ka seepärast,
et Jumal andis sulle unenäo California kohta - räägi sellest!
Nägin päikest tõusmas California ranniku kohale.
Läänerannikul päike tavaliselt loojub, selles nägemuses ta aga tõusis,
ja see ütles mulle,
et Jumal tahab vist teha midagi läänerannikul, Californias,
ausalt öelda kogu rannikul.
Ja nii oli selle nägemuse esimene osa tõusev päike.
Teises osas nägin 10 staadioni ühel ajal täis inimesi nagu Luuka 4:18s.
Luuka 4:18 ütleb:
’Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit,
kuulutama vangidele vabakslaskmist ja pimedatele nägemist,
laskma vabadusse rõhutuid’.
Ja seda me teemegi igas piirkonnas, igal staadionil.
Usume, et täitub Luuka 4:18, mis on Jeesuse missioon.
Staadioniüritusteks valmistumiseks kutsutakse 10 000 usklikku
Californiasse Armastuse Nädalaks alates reedest, 24. märtsist,
et olla Jeesuse käteks ja jalgadeks
ning n.-ö. valmistada pinda Lootuse peoks.
Igas piirkonnas suunduvad tuhanded
viima California tänavaile Jeesuse armastust.
Meil on koosolekud igas linnas,
ja nii saavad inimesed vaadata meie võrgulehte hopecalifornia.us,
regida ja tulla.
’70ndate Jeesus-ärkamine algas Californias.
Kas on lootust veel üheks ärkamiseks Californias?
Absoluutselt, selle pärast me palvetamegi!
Ma juba tunnen, et päike on tõusmas.
Tunnen, et juba toimub asju.
Jumal hakkab juba tegutsema, kuid on aeg pikendada oma telginööre
ja päriselt minna lõikama vilja nagu ei eales varem.
Nägemuses, mille Issand mulle andis,
saaks nagu kogu osariik päästetud ühe päevaga.
Ja kui tahad minna California Lootuse peole,
vaata lehte cbnnews.com.
Pärast äsjaseid ärkamisi ülikoolides usub kristlik laulja Michael W. Smith,
et Jumalal on midagi teoksil.
Ta ütles kristlikele uudistele, et võib eksida,
aga 'minu meelest toimub see, mille pärast oleme nii kaua palvetanud.
See on usu taastärkamine.'
Smith esines hiljuti Vietnamis ja ütles,
et näeb märke vaimuelu taastärkamisest üle ilma.
Kui Asbury Ülikoolis puhkes ärkamine, läks igast vanusest inimesi
Kentucky’sse Jumala vägevaid tegusid vaatama.
Nende hulgas oli 11-aastane tüdruk Virginia’st, kes sai ime läbi terveks,
ja ta rääkis sellest CBN’i Abigail Robertson’ile.
Kui perekond White kuulis ärkamisest Asbury Ülikoolis,
muutsid nad nädalalõpu plaane,
laadisid autosuvila täis ja sõitsid 10 tundi Kentucky’sse,
et ise näha Püha Vaimu tööd.
See oli sõna-sõnalt parim õhtu mu elus!
Väga meeldis!
11-aastane Helen White, vanim neljast lapsest,
rääkis oma kogemusest ärkamises.
See oli kaunis, nii lihtne,
selline lihtne ülistus,
kuid tundus nii püha.
Tänan igal õhtul palves Issandat, et sain minna.
Helen ütleb, et seal olles tervendas Jumal ta ime läbi
peensoolehaigusest ja söögitorupõletikust.
Üks mees palvetas mu põletiku pärast,
ja tundsin nagu kihelust kätes ja jalgades ja kogu kehas,
ja sain päriselt terveks.
Heleni ema Christina liitus palvega tütre tervenemise pärast.
Palvetasin vaikselt ja vaatasin tema suhtlust palvetajaga
ja tütar ütles:
’Mul kihelevad käed' - hea! - 'nüüd küünarnukid’ -
tänu Jumalale!, palusime veel - ja siis: 'Olen üleni elektrit täis!'
Pole tähtis, mis seal oli, sest teadsin, et Jumal oli kohal,
et see oli Vaimu puudutus, et Ta töötab.
Esimese ime tegi Jumal,
kui tõi pere ja sõbrad järjekordadest mööda ja siis osa neist kabelisse.
Kui nad jõudsid autosuvilaga Wilmore’i linnakesse,
tervitasid viidad neid käsuga ümber pöörara,
kuna ärkamises ei jätku ruumi.
Meie vaid palvetasime ja ütlesime:
'Issand, oled toonud meid siiani!
Kui peame vaatama otseülekannet, siis vaatame, aga ehk avad meile tee,
et pääseksime Sinu palge ette?'
Neli neist asus jala teele,
ja nad viidi tudengite ja laste ukse juurde.
Seal küsiti: ’On siin üks neljane grupp?’
Ja meie olime, ja astusime joonelt sisse.
See oli üks hetki, mil Jeesus oleks kui öelnud:
Laske lapsed minu juurde tulla!
Ja ma nagu teadsin kohe, et tulime siia, et mu tütred pääseksid sisse.
Nad jäid kabelisse viieks tunniks, Pühast Vaimust läbi imbuma,
ja Helenil oli koguni võimalus lugeda valjusti oma lemmikpsalmist 91:
’Sina oled mu varjupaik ja mu kindel mäelinnus,
mu Jumal, kelle peale ma loodan!’
Mida see kogemus sulle andnud on?
Olen olnud teadlik Jumalast kogu elu, aga tunnen,
et päriselt kohtusin Temaga Asbury’s ja pühendasin oma elu Temale siin.
Ja nii tunnen, et sain selle, samuti isu ja julguse, ja tervise.
Christina usub, et Asbury ärkamine on alles algus.
Toimub puhastumine ja tuleb pühadus.
Arvan, et nooremal põlvel on tohutu osa mängida.
Ei saa olla endine, kui ollakse tunda saanud tõelist puudutust Issandalt,
ja tean, et see on tõsi!
Sama teiste puhul nii ses ruumis
kui tõtt-öelda kõikjal, kus Issand tegutseb.
Kõik Christina lapsed ütlevad, et tundsid Jumala väge ja ligiolu.
Arvan, et Püha Vaim oli kindlasti seal,
ja see oli väga tore!
Isegi nende jaoks, kes sisse ei pääsenud.
Tundub, nagu oleks Jumal olnud selles paigas.
Ta ei pidanud olema tingimata samas ruumis,
Ta jagas oma armastust ka väljaspool seda ruumi.
Christina räägib CBN’i Uudistele, et loodab, ilma midagi nõudmata,
et Jumal kannab seda ärkamist edasi üle riigi.
White’id on küll rahul, et käisid Kentucky’s,
ent usuvad, et ärkamine võib tulla kus tahes.
Nad loodavad ja ootavad
selle levimist teistesse ülikoolidesse, nagu siinne Regent University.
Virginia’st, Abigail Robertson, CBN’i Uudised.
Järgnevalt, Haiitis võimutsevad tänavail relvajõugud,
misjonäre aga röövitakse ja tulistatakse.
Kuidas vastata vaimulikule pimedusele?
Reklaamipaus!
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBN’i Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki, seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Tere tagasi saatesse!
Ei presidenti, ei valitsust,
jõuetu politsei, vägivaldsed jõugud võimutsemas pealinnas!
Kohalikud kutsuvad Haiitit maapealseks põrguks.
Nüüd nõutakse rahvusvahelist eriväge anarhiat tõkestama.
CBN’i Chuck Colton edastab viimaseid uudiseid Haiiti piirilt.
Haiiti maine nuririigina süveneb.
Jaanuaris astusid tagasi tema viimased kümme valitud senaatorit
ja see Kariibi mere riik jäi toimiva valitsuseta.
Järgnes anarhia, kus vägivaldsed relvajõugud võimutsevad tänavail.
Jimmy Cherizier’d, hüüdnimega Barbecue,
on tuntud kui Haiiti vägevaim ja kardetuim jõugujuht.
Oma kvartalis nimega La Saline kehastab ta kohalikele mingitki korda.
Barbecue peab end kogukonna juhiks.
Ma pole varas, ei tegele inimrööviga, pole vägistaja.
Pean lihtsalt ühiskondlikku võitlust, et kõikide elu kogu ilmas paraneks.
Mujal peetakse teda kurjategijaks.
Tema G9 jõuk võttis mullu võimu selles Haiiti kütusehoidlas.
Ehkki see süvendas viletsust paigas,
mida kohalikud juba kutsusid põrguks maa peal,
ütles tema, et seda tehti muutuse toomiseks.
Kui teie oma riigis elaksite sellistes tingimustes nagu La Saline,
kui näeksite meie rahva eluolu, kas teie ei hakkaks vastu?
Valitsusvõimu vähesuse või puudumise tõttu
on Haiiti kurnatud politsei pea võimetu.
Ainuüksi jaanuaris suri 15 politseinikku võitluses jõukudega.
See vallandas vägivaldsed protestid politseinike endi seas.
Meil on vaja revolutsiooni, veresauna!
Oleme tänavail sõdimas vendade ja õdede eest, keda bandiidid vaevavad,
ja peame iga päev tänavail nõudma, mida tahame.
Vägivald on sundinud paljusid USA missioone siin riigis
tugevasti tööd kärpima.
Aastal 2019 oli dr. Doug Barbella siin oma 35. misjonireisil,
kui jõuk teda teetõkkest tulistas.
Toona arvas Barbella, et tema elu on läbi.
Kallis, tahan lihtsalt öelda, et armastan sind, ja ka Michael’i.
Michael, hakka lenduriks!
Ära loobu sellest unistusest! Ela Issandale!
Imekombel on ta täiesti tervenenud, kuid tema teenimine Haiitil
on seiskunud kohapealse olukorra tõttu.
Meil on toit peaaegu otsas.
Tavaliselt toidame tuhandeid lapsi päevas,
aga nüüd ei saa konteinerit sadamast kätte.
See on loode pool. Praegu on see võimatu.
Tanklad on kinni, nii et isegi kui saaksime veoauto
ja see pääseks teetõketest läbi, ei saaks isegi kütust osta.
Võimaluste ahenedes põgenevad paljud haiitilased üle piiri
Dominikaani Vabariiki, mh ka mõned dr. Barbella sõbrad.
Ja nad kardavad elu pärast.
Nad näevad, kuidas tapetakse lausa koduukse ees Port-au-Prince’is.
Aitame neil põgeneda DVsse.
Täna moodustavad haiitilased pea 25% protsenti DV rahvastikust.
Üle 2 miljoni neist on illegaalid.
Siin minu taga on peamine piiripunkt Haiiti ja Dominikaani Vabariigi vahel.
Paljud tulevad päeviti ostlema siia puhvertsooni nende kahe riigi vahel,
ja nad saavad vabalt tulla ja minna.
Aga kui tahetakse minna kaugemale DVsse, on vaja eriviisat.
Seda on üha raskem saada,
sest Dominikaani Vabariigis on nii palju illegaalseid immigrante;
see on läinud liiga kulukaks,
ja suhtumine illegaalseisse piiri ületajaisse on karmistunud niivõrd,
et ehitatakse lausa müüri nagu USA lõunapiiril.
ÜRO kutsus hiljuti üles sõjalisele sekkumisele Haiitis,
kuid USA on Haiitis sekkunud juba 19 korda ilma erilise eduta.
Dr. Barbella omalt poolt ütleb,
et on vaid üks tee olukorra parandamiseks.
Arvan, et kui välja arvata teise riigi sõjaline sekkumine,
võib vaid üks hea vanamoodne ärkamine pöörata selle riigi ümber.
Chuck Holton, Haiiti-Dominikaani Vabariigi piirilt CBN’i Uudistele.
Vaatate CBN’i uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBN’i uudiseid!
Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid õigeks eluks, tähenduse Jumala lapseks olemisele,
rohu negatiivse sisehääle vastu, palvepäeviku oma usu tugevdamiseks
ja väga palju muud.
Jumal on teinud sind kordumatuks!
Sa oled ainus sina kogu inimajaloos!
Sa oled ainus, kes saab täita missiooni,
mille Tema on just sinu jaoks koostanud!
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBN’i uudiste ja CBN’i pere kanalitel.
Lõpetuseks: Montreat, kodu Põhja-Carolina’s,
kus evangelist Billy Graham leidis puhkust ja kosutust,
hakkab teenima kurnatud pastoreid ja misjonäre.
Graham’i tütar Ruth
koos näitleja Kirk Cameron’iga ja ühe Põhja-Carolina ärimehega
avab selle kauni palkmaja uksed.
See saab puhkepaigaks meestele, naistele ja peredele,
kes on teinud täiskohaga vaimulikku tööd 15 aastat või kauem.
Ühing pakub ka praktilist õpet,
et kosutada pastoreid ja aidata neil avastada Jumala tahet.
Tänan vaatamast!
Järgmise nädalani meilt kõigilt siit toimetusest:
Nägemist! ja Jumal õnnistagu teid!
Tõlge: Sulev Kivastik